laion/Wikipedia-Exotic huggingface dataset:
F Sharp

F# — ფუნქციური და ობიექტებზე ორიენტირებული პროგრამირების ენა .NET პლატფორმისთვის. F# არის შექმნილი Microsoft-ის მიერ და ბაძავს ობიექტურ კამლს (OCaml). ეს ორი პროგრამირების ენა წარმოადგენს ML პროგრამირების ენების სახეობას. F#-ის სპეციალობაა სამეცნიერო პროგრამების შექმნა რადგან მას შეუძლია ცვლადების ტიპის დასკვნა. მისი სისწრაფე შეედარება ენებს როგორებიც არიან C#, და C++/CLI. ეკრანზე ბეჭდავს Hello World!-ს: (* This is commented *) (* Sample hello world program *) printfn "Hello World!" ფაქტორიალი: let rec factorial n = match n with | 0I -> 1I | _ -> n * factorial (n - 1I) open List (* print a list of numbers recursively *) let rec printlist lst = if lst <> [] then printf "%d\n" (nth lst 0) printlist (tl lst) (* Same thing, using matching against list elements *) let rec printlist2 l = match l with | [] -> () | h :: t -> printfn "%A" h printlist2 t (* Using shorthand for match *) let rec printlist3 = function | [] -> () | h :: t -> printfn "%A" h printlist3 t (* Or, using a higher-order function *) let printlist4 lst = List.iter (printfn "%A") lst (* Fibonacci Number formula *) let rec fib n = match n with | 0 | 1 -> n | _ -> fib (n - 1) + fib (n - 2) (* An alternative approach - a lazy recursive sequence of Fibonacci numbers *) let rec fibs = seq { yield! [1; 1]; for (x, y) in Seq.zip fibs (Seq.skip 1 fibs) -> x + y } (* Print even fibs *) [1 .. 10] |> List.map fib |> List.filter (fun n -> (n % 2) = 0) |> printlist (* Same thing, using Comprehension syntax *) [ for i in 1..10 do let r = fib i if r % 2 = 0 then yield r ] |> printlist (* Sample Windows Forms Program *) (* We need to open the Windows Forms library *) open System.Windows.Forms (* Create a window and set a few properties *) let form = new Form(Visible=true, TopMost=true, Text="Welcome to F#") (* Create a label to show some text in the form *) let label = let temp = new Label() let x = 3 + (4 * 5) (* Set the value of the Text*) temp.Text <- sprintf "x = %d" x (* Remember to return a value! *) temp (* Add the label to the form *) do form.Controls.Add(label) (* Finally, run the form *) [<STAThread>] do Application.Run(form) (* async workflows sample (parallel tasks) *) (* very naive prime number detector *) let is_prime (n:int) = let bound = int (System.Math.Sqrt(float n)) in {2 .. bound} |> Seq.exists (fun x -> n % x = 0) |> not (* we are using async workflows *) let primeAsync n = async { return (n, is_prime n) } (* return primes between m and n using multiple threads *) let primes m n = {m .. n} |> Seq.map primeAsync |> Async.Parallel |> Async.RunSynchronously |> Array.filter snd |> Array.map fst (* run a test *) primes 1000000 1002000 |> Array.iter (printfn "%d") (ინგლისური) Microsoft Research's website for F# (ინგლისური) F# Manual (ინგლისური) Don Syme's web log, a key source of information on F# (ინგლისური) F# Wiki დაარქივებული 2008-07-05 საიტზე Wayback Machine. (ინგლისური) Visual Studio 2010 Beta1 with F# (v1.9.6.16) is now available (ინგლისური) Planet F# დაარქივებული 2009-02-13 საიტზე Wayback Machine.
მეტეორას მონასტრები

მეტეორა (ბერძ. Μετέωρα) — ერთ-ერთი დიდ მონასტრის კომპლექსთაგანი საბერძნეთში, რომელიც განთქმულია თავისი ადგილმდებარეობით - მთის სვეტების თავებზე. აქ სამონასტრო ცხოვრება X საუკუნიდან დაიწყო. 1988 წელს შეტანილ იქნა იუნესკოს მსოფლიო მემკვიდრეობის სიაში საბერძნეთში. ამჟამად ეს მონსატრები სტაგისა და მეტეორას მიტროპოლიის დაქვემდებარებაშია (ბერძ. Σταγών και Μετεώρων). „მთავარანგელოზთა“ (ბერძ. Ταξιαρχών) „პეტრე მოციქულის“ (ბერძ. Αλύσεως Αποστόλου Πέτρου) „ყოვლისმპყრობელის“ (ბერძ. Παντοκράτορα) „იოანე ბუნილიელის“ (ბერძ. Ιωάννου του Μπουνήλα) „იოანე ნათლისმცემელი“ (ბერძ. Προδρόμου) „ისპილოტერასი ან კალიგრაფოვი“ (ბერძ. Μονής Υψηλωτέρας / Καλλιγράφων) „კალისტრატა“ ( Καλλιστράτου) „მიკანის ღვთისშობლის“ (ბერძ. Παναγίας της Μήκανης) „ფერისცვალების მონასტერი (დიდი მეტეორა)“ (ბერძ. της Μεταμόρφωσης) „წმინდა ბარბარეს მონასტერი (რუსანუ)“ (ბერძ. Ρουσάνου / Αρσάνου) „წმინდა ანტონიას მონასტერი“ (ბერძ. Αγίου Αντωνίου) „ღირსი ვარლაამის მონასტერი (ყოველთა წმიდათა)“ (ბერძ. Βαρλαάμ / Αγίων Πάντων) „მანდილასის წმინდა გიორგის“ (ბერძ. Αγίου Γεωργίου του Μανδηλά) „წმინდა გრიგორის“ (ბერძ. Αγίου Γρηγορίου) „წმინდა დიმიტრის მონასტერი“ (ბერძ. Αγίου Δημητρίου) „წმინდა მოდესტის“ (ბერძ. Μοδέστου) „ღვთისშობლის“ (ბერძ. Αγίας Μονής) „აიოს-ნიკოლაოსი“ (ბერძ. Αγίου Νικολάου του Μπάντοβα) „წმინდა ნიკოლოზ ანაპავსის მონასტერი (დამაშვიდებლის)“ (ბერძ. Αγίου Νικολάου Αναπαυσά) „წმინდა სტეფანეს მონასტერი“ (ბერძ. Αγίου Στεφάνου) „წმინდა სამების მონასტერი“ (ბერძ. Αγίας Τριάδος) „წმინდა მოციქულთა“ (ბერძ. Αγίων Αποστόλων) „წმინდა თეოდორე“ (ბერძ. Αγίων Θεοδώρων) „მირქმის“ (ბერძ. Υπαπαντής) მეტეორა: ცასა და მიწას შორის ვიკისაწყობში არის გვერდი თემაზე: მეტეორას მონასტრები
ეზრა

საკუთარი სახელი ეზრა შეიძლება აღნიშნავდეს ერთ-ერთ შემდეგ პიროვნებათაგანს: ეზრა — ბაბილონელი ებრაელი მღვდელი ეზრა — ქართველი ჰიმნოგრაფი ეზრა ანჩელი — ანჩის ეპისკოპოსი ეზრა მთაწმიდელი — ქართველი ჰიმნოგრაფი
ეზრა (X საუკუნე)

ეზრა — X საუკუნის ქართველი ჰიმნოგრაფი. მიქაელ მოდრეკელის ჰიმნოგრაფიულ კრებულში დაცულია ექვთიმე პალესტინელის სადიდებლად შეთხზული მისი საგალობელი, რომლის კიდურწერილობა ასე იკითხება: „ეზრა. ქრისტე, ადიდე საურმაგ და ძეჲ მისი მირვან, ამენ“. კორნელი კეკელიძის აზრით, შესაძლებელია, იგი იყოს გრიგოლ ხანძთელის „ცხოვრებაში“ მოხსენიებული „ეზრა, ღირსი ანჩელი მამამთავარი, ეპისკოპოსი, დიდებულთა აზნაურთა დაფანჩულთა შვილი“. მცხეთური ხელნაწერი : (მეფეთა I, II, III, IV, ნეშტთა I, II, ეზრას I, II, III წიგნები) / საქ. სსრ მეცნ. აკად., საქ. ისტორიის წყაროების კომისია ; გამოსაც. მოამზადა ელ. დოჩანაშვილმა - თბ. : მეცნიერება, 1982. ქურციკიძე, ციალა:ძველი აღთქმის აპოკრიფული (არაკანონიკური) წიგნების ქართული ვერსიები / კ. კეკელიძის სახ. ხელნაწერთა ინ-ტი - თბ. წიგნი 2 : [X-XVIII ს.ს. ძველი აღთქმის ექვსი აპოკრიფული (არაკანონიკური წიგნი: "წიგნი ეზრა ზორაბაბელისი" (I ეზრა), "ტობისი", "სიბრძნე სოლომონისი", "ბარუქი", ეპისტოლე იერემიასი", "წიგნი ეზრა სუთიელი" (III ეზრა)] - : მეცნიერება, 1973. ონიანი შ., ქართული საბჭოთა ენციკლოპედია, ტ. 4, თბ., 1979. — გვ. 47. ეზრა - დასდებელნი წმიდისა ევთჳმი მოღუაწისანი
აქემენიდების სამეფო დინასტია

აქ წარმოდგენილია აქემენიდების სამეფო დინასტიის გენეალოგია. * უცნობი მმართველები. კიროს დიდის სამეფო ოჯახი ზ. კიკნაძე, ქართული საბჭოთა ენციკლოპედია, ტ. 2, თბ., 1977. — გვ. 36.
სემიოტიკა

სემიოტიკა (ბერძნულად sēmeiotikon < sēmeion – ნიშანი), სემიოლოგია — დისციპლინა, რომელიც იკვლევს ნიშანთა სისტემების ფუნქციონირების ზოგად კანონზომიერებას. მისი შესწავლის ობიექტია ყველანაირი ტიპის ნიშანი (დაწყებული სიგნალიზაციის უმარტივესი სისტემებიდან ბუნებრივი ენებისა და მეცნიერულად ფორმალიზებული ენების ჩათვლით). სინტაქტიკა სემანტიკა პრაგმატიკა მთავარი სტატია: სინტაქტიკა. სინტაქტიკა სწავლობს ნიშნების ფორმალურ სტრუქტურას შინაარსისგან დამოუკიდებლად მთავარი სტატია: სემანტიკა. სემანტიკა შეისწავლის ნიშნებს შინაარსის მხრივ: ა) საზრისს, რომელსაც ისინი (ეს ნიშნები) გამოსახავენ. ბ) ობიექტებს, რომელსაც ისინი (ნიშნები) აღნიშნავენ. მთავარი სტატია: პრაგმატიკა. პრაგმატიკა სწავლობს ნიშნების პრაქტიკულ გამოყენებას, ე. ი. იმას თუ ვინ, როგორ და რა მიზნით მოიხმარს მათ. სემიოტიკა წარმოიშვა და განვითარდა XIX საუკუნის მეორე ნახევარსა და XX საუკუნის პირველ ნახევარში. მის ჩამოყალიბებას ხელი შეუწყო მათემატიკური ლოგიკის, ემპირიული ფსიქოლოგიის, კიბერნეტიკის, მათემატიკური ლინგვისტიკის განვითარებამ. სემიოტიკის ძირითადი პრინციპები პირველად ჩ. პირსმა ჩამოაყალიბა, ხოლო შემდგომ განავითარეს და დაამუშავეს ლვოვ-ვარშავის სკოლის წარმომადგენლებმა და ჩ. მორისმა. სწორედ ჩ. მორისმა დაყო სემიოტიკა 3 ნაწილად: სინტაქტიკად, სემანტიკად და პრაგმატიკად. სემიოტიკის ჩამოაყალიბება ერთიან დამოუკიდებელ სამეცნიერო მიმართულებად, უპირველეს ყოვლისა, დაკავშირებულია ხელოვნური ფორმალური ენების პრობლემატიკასთან (ლოგიკა, მათემატიკური აღრიცხვა, მათემატიკური ლინგვისტიკის წარმომქმნელი გრამატ. დარგები, საინფორმაციო საძიებო ენები, დაპროგრამების ენები, აგრეთვე ის ენები, რომელთაც რეგულარული სინტაქსი აქვთ). ქსე, ტომი 9-ე, სემეურვეო-ტიხტიხი. თბილისი: მთავარი სამეცნიერო რედაქცია, 1985. გვერდი 282/2
ეზრა ანჩელი

ეზრა ანჩელი — ანჩის ეპისკოპოსი XI საუკუნის I ნახევარში, ბაგრატ IV-ის მომხრე. 1020-იან წლებში ბიზანტიის აგრესიის დროს ბიზანტიის აგრესიის დროს ეზრა ანჩელი და საბა მტბევარი სათავეში ჩაუდგნენ შავშეთ-კლარჯეთის თავდაცვის ორგანიზაციას, გაამაგრეს ეს მხარე და მტერს არ მისცა მისი დაპყრობის საშუალება. საქართველოს სამოციქულო მართლმადიდებელი ეკლესიის მიერ შერაცხულია წმინდანად. მოიხსენიება 5 (18) ოქტომბერს „კლარჯეთის უდაბნოს ღირს მამათა და დედათა“ შორის. ფარცხალაძე ლ., ენციკლოპედია „საქართველო“, ტ. 2, თბ., 2012. — გვ. 566.
ელიზბარ ქსნის ერისთავი (XVI საუკუნე)

ელიზბარ ქსნის ერისთავი — ქსნის ერისთავი XVI საუკუნის 60-70-იან წლებში. 1569 წელს, როდესაც ქართლის მეფე სიმონ I ირანელების წინააღმდეგ ფარცხისთან ბრძოლაში დამარცხდა და ტყვედ ჩავარდა, ელიზბარ ქსნის ერისთავი და ბარძიმ ამილახვარი კავთისხევს მდგომ დედოფალს თავს დაესხნენ და მისი ქონება ხელთ იგდეს. როდესაც ქართლს ოსმალები შემოესივნენ მუსტაფა ლალა-ფაშას მეთაურობით, ელიზბარ ქსნის ერისთავი დაპყრობელს მიეგება. 1578 წელს სიმონ I-ის ტყვეობიდან დაბრუნების შემდეგ ელიზბარ ქსნის ერისთავმა მიტაცებული ქონება უკან დაუბრუნა მეფეს და შენდობა თხოვა. მეფემ შეიწყალა და მხოლოდ მამულების ნაწილი ჩამოართვა. აკოფაშვილი გ., ქართული საბჭოთა ენციკლოპედია, ტ. 4, თბ., 1979. — გვ. 126.
ლიტოკვა ტომეინგი

ლიტოკვა ტომეინგი (ინგლ. Litokwa Tomeing; დ. 14 ოქტომბერი, 1939, ატოლი ვოტე, მარშალის კუნძულები — გ. 12 ოქტომბერი, 2020, სპრინგდეილი, აშშ) – მარშალის კუნძულების პრეზიდენტი 2008 წლის იანვრიდან 2009 წლის ოქტომბრამდე. 1999–2007 წლებში პარლამენტის სპიკერი. ქვეყნის პარლამენტმა 2008 წლის 7 იანვარს 18 ხმით 15–ის წინააღმდეგ აირჩია ქვეყნის პრეზიდენტად. 2009 წლის 21 ოქტომბერს პარლამენტმა მას უნდობლობის ვოტუმი გამოუცხადა და თანამდებობიდან გადააყენა. Office of the President დაარქივებული 2007-02-13 საიტზე Wayback Machine. President Tomeing's address to the 63rd session of the United Nations General Assembly ↑ RMI Consulate-Arkansas. RMI Consulate-Arkansas. ციტირების თარიღი: 16 ოქტომბერი, 2020.
ელიზბარ ქსნის ერისთავი

საკუთარი სახელი ელიზბარ ქსნის ერისთავი შეიძლება აღნიშნავდეს ერთ-ერთ შემდეგ პიროვნებათაგანს: ელიზბარ ქსნის ერისთავი — ქსნის ერისთავი ელიზბარ ქსნის ერისთავი — კახეთის აჯანყების ერთ-ერთი მეთაური
მისია (ფილმი)

მისია (ინგლ. The Mission) — ბრიტანული ფილმი, რომელიც მოგვითხრობს იეზუიტების შესახებ სამხრეთ ამერიკაში XVIII საუკუნეში. ფილმის რეჟისორია როლან ჯოფე, მთავარ როლს ასრულებენ რობერტ დე ნირო და ჯერემი აირონსი. ყურადღება!  ქვემოთ მოყვანილია სიუჟეტის და/ან დასასრულის დეტალები. გაუვალ ჯუნგლებში მიმავალ მდინარეს მღვდელი მოჰყავს, რომელიც ჯვარზეა გაკრული. მდინარე 70 მეტრი სიმაღლიდან ეშვება და ჩანჩქერში იკარგება. ასეთი სცენით იწყება კინოს ისტორიაში ერთ-ერთი ყველაზე ყურებადი კინო. ეს არის ადამიანის ისტორია, რომელიც XVIII საუკუნის კოლონიალური იმპერიისგან ინდოელი ტომების დაცვას ცდილობს. გუარანის ომი „The Mission“ — კინოფილმების ინტერნეტ-მონაცემთა ბაზა (ინგლისური) The Mission დაარქივებული 2011-06-07 საიტზე Wayback Machine. at the Arts & Faith Top100 Spiritually Significant Films დაარქივებული 2006-07-20 საიტზე Wayback Machine. list
ელიზბარ ქსნის ერისთავი (XVII საუკუნე)

ელიზბარ იესეს ძე ქსნის ერისთავი (ჩანს 1634 — გ. 18 სექტემბერი, 1662) — კახეთის აჯანყების (1660) ერთ-ერთი მეთაური. ელიზბარი იყო იესე ქსნის ერისთავის ძე. ჰყოლია მეუღლე მარიამი (ჩანს 1644, გვარი უცნობია) და შვილები — დავითი (ჩანს 1678-1686) და რევაზი (ჩანს 1678-1692). 1660 წელს იყო კახეთში ირანის ბატონობის წინააღმდეგ მიმართული აჯანყების ერთ-ერთი ხელმძღვანელი. აჯანყების ჩაქრობის შემდეგ ირანის შაჰმა დასასჯელად განჯის ხანს გადასცა, განჯის ხანმა კი იმ თურქმანულ ტომებს, რომლებიც აჯანყების დროს ამოწყვიტეს. თურქმანებმა ის ბიძინა ჩოლოყაშვილთან და შალვა ქსნის ერისთავთან ერთად წამებით მოკლეს. რამდენიმე ხნის შემდეგ ელიზბარ ქსნის ერისთავი ჩამოასვენეს და იკორთაში, ერისთავების საგვარეულო მონასტერში დაკრძალეს. ქართულმა ეკლესიამ ელიზბარ ქსნის ერისთავი ისევე, როგორც აჯანყების სხვა წამებული გმირები, წმინდანად შერაცხა. მათი ხსენების დღეა 18 სექტემბერი (ახ. სტ. 1 ოქტომბერი). აკოფაშვილი გ., ენციკლოპედია „საქართველო“, ტ. 2, თბ., 2012. — გვ. 646. ჩიქოვანი, ი., ქსნის ერისთავები, თბ., 2010.
ჯანსუღ ღვინჯილია

ჯანსუღ ღვინჯილია (დ. 14 ოქტომბერი, 1940 — გ. 27 თებერვალი, 2001) — ქართველი მწერალი. დაიბადა ბაღდათის რაიონის სოფელ დიმში 1940 წლის 14 ოქტომბერს. დაამთავრა ქუთაისის პედაგოგიური ინსტიტუტის ისტორია-ფილოლოგიის ფაკულტეტი 1964 წელს. პირველი ლექსები გამოაქვეყნა 1965 წელს, 1982 წლიდან ჟურნალ „ცისკრის“ მთავარი რედაქტორი იყო. მისი პირველი წიგნია „კრიტიკული წერილები“ (1974 წ.), მასვე ეკუთვნის წიგნები: „მდინარება“ (1975), „წერილები“ (1977), „ზომიერების გრძნობა თანამედროვე ქართულ კრიტიკულ აზროვნებაში“ (1979), „ტრადიცია და თანამედროვენი“ (1982), „პოეტური ენერგია“ (1983), „გიორგი სააკაძის პიროვნება“ (1980), „სული აღმაშენებელი“ (1985). 2001 წლის 27 თებერვალს ოპერისა და ბალეტის სახელმწიფო თეატრში ჭაბუა ამირეჯიბის საიუბილეო საღამო უნდა გამართულიყო. საღამო რიხით და თუთაშხიას ემოციებით დაიწყო, თუმცა, ტრაგიკულად დასრულდა. სცენაზე, მიკროფონთან, ყველას თვალწინ ჯანსუღ ღვინჯილიას მოჭარბებული მღელვარებისგან გული გაუჩერდა. პრეზიდენტ ედუარდ შევარდნაძის თანმყოლი სამედიცინო პერსონალი უძლური აღმოჩნდა და ყველაფერი მყისიერად დასრულდა, ჯანსუღ ღვინჯილია ტრანსპორტირებისას, საავადმყოფოში მიყვანამდე გარდაიცვალა. ჯანსუღ ღვინჯილია — საქართველოს ბიოგრაფიული ლექსიკონი ↑ ჭაბუა ამირეჯიბის საღამოს ტრაგიკული დასასრული: ჯანსუღ ღვინჯილია სცენაზე გარდაიცვალა, დილის გაზეთი[მკვდარი ბმული]
Acoustically Driven

Acoustically Driven — ბრიტანული როკ ჯგუფ Uriah Heep-ის მერვე საკონცერტო ალბომი, გამოცემული 2001 წელს. იგი ჩაიწერა ორკესტრთან და გუნდთან ერთად. აგრეთვე გამოიცა ორმაგი დისკის სახით, კონცერტის DVD-ის თანხლებით. კონცერტში აგრეთვე მონაწილეობდა იენ ანდერსონი (ფლეიტა). Introduction - 0:47 Why Did You Go - 3:59 The Easy Road - 2:41 Echoes In The Dark - 4:44 Come Back To Me - 4:40 Cross That Line - 5:56 The Golden Palace - 8:17 The Shadows And The Wind - 4:30 Wonderworld - 4:33 Different World - 5:03 Circus - 4.21 Blind Eye - 3:37 Traveller In Time - 2:50 More Fool You - 3:30 Lady In Black - 6:15 Medley: The Wizard / Paradise / Circle Of Hands - 9:24 ↑ http://www.allmusic.com/album/acoustically-driven-mw0000013977 ↑ "Uriah Heep Totally driven. Musikansich. Norbert von Fransecky ↑ "URIAH HEEP - "Totally Driven"" დაარქივებული 2017-06-10 საიტზე Wayback Machine. . Progressive Rock & Progressive Metal. 04/30/2016
სერჯო ლეონე

სერჯო ლეონე (დ. 3 იანვარი, 1929 — გ. 30 აპრილი, 1989) — იტალიელი რეჟისორი, პროდიუსერი და სცენარის ავტორი. გადაღებული აქვს ტრილოგია „კაცი სახელის გარეშე“ („ერთი მუჭა დოლარისთვის“, „რამდენიმე დოლარით მეტი“ და „კარგი, ცუდი და ბოროტი“), „ერთხელ ველურ დასავლეთში“, „ერთხელ ამერიკაში“ და სხვა. სერჯო ლეონე კინოფილმების ინტერნეტ-მონაცემთა ბაზაში. სერჯო ლეონე — AllRovi.
ეფთვიმე გენათელი

ეფთვიმე გენათელი (გვარად ერისთავ-შერვაშიძე; დ. 1747 — გ. 21 აპრილი, 1822) — ქართველი საეკლესიო მოღვაწე, გენათელი მიტროპოლიტი 1776–1820 წლებში. წარმომავლობით გურიის თავადების — ერისთავი-შერვაშიძეების საგვარეულოდან იყო. ეკავა ჯუმათის საეპისკოპოსო. 1776 წელს გახდა გელათის მღვდელმთავარი. დიდი ხარჯი გასწია გელათის საეპისკოპოსოს ეკონომიკური მდგომარეობის გასაუმჯობესებლად, ყურადღებას აქცევდა გაპარტახებული ადგილების აღდგენას. სოფ. ბოსლევში ხელახლა დაასახლა გლეხები, ააშენა სოფ. მუხაღრუა, იქვე ააგო ეკლესიაც. 1789 წელს შედიოდა იმერეთის საერო და საეკლესიო თავკაცთა ჯგუფში, რომელთაც წინადადებით მიმართეს ქართლ-კახეთის მეფე ერეკლე II-ს, თავისი ხელისუფლების ქვეშ გაეერთიანებინა ქართლ-კახეთისა და იმერეთის სამეფოები. 1820 წელს, იმერეთის აჯანყების დროს, ეფთვიმე რუსეთის ხელისუფლებამ დააპატიმრა — ეგზარქოს თეოფილაქტეს მითითებით იგი მიჩნეული იყო აჯანყების ერთ-ერთ მოთავედ. ეფთვიმე სხვებთან ერთად გადაასახლეს რუსეთში. ცხოვრობდა ნიჟნი-ნოვგოროდში, შემდეგ — ალექსანდრო-სვირსკის მონასტერში (ახლანდ. ლოდეინოპოლეს რაიონი), სადაც 1822 წელს გარდაიცვალა. 2005 წელს მისი ნეშტი საქართველოში გადმოასვენეს და გელათის მონასტერში დაკრძალეს. საქართველოს მართლმადიდებელი ეკლესიის მიერ შერაცხულია წმინდანად; ხსენების დღეა 21 აპრილი (4 მაისი). იოსელიანი პ., ცხოვრება გიორგი მეცამეტისა, ა. გაწერელიას გამოც., ტფ., 1936. კაკაბაძე ს., დასავლეთ საქართველოს საეკლესიო საბუთები, წგ.2, ტფ., 1921 მაჭარაშვილი გ., ექვთიმე გაენათელის ღვაწლი, თბილისი, 2008. იოანე ბატონიშვილი, მცირე უწყება ქართველთა მწერალთათვის, ტფილისი: ელექტრო-მბეჭდავი ს.მ. ლოსაბერიძისა, 1913. — გვ. 54. ლომინაძე ბ., ენციკლოპედია „საქართველო“, ტ. 3, თბ., 2014. — გვ. 110. მიტროპოლიტი ექვთიმე გაენათელი — საქართველოს ეროვნული არქივი, 16 იანვარი, 2015.
შოთა გოგოხია

შოთა დორიმენდონის ძე გოგოხია (დ. 26 სექტემბერი, 1920, სოფ. ფახულანი, ახლანდ. წალენჯიხის მუნიციპალიტეტი — გ. 22 ოქტომბერი, 2009, თბილისი) — ქართველი გერონტოლოგი და ჯანდაცვის ორგანიზატორი, საზოგადო მოღვაწე, მედიცინის მეცნიერებათა დოქტორი (1970), პროფესორი. 1942 წელს დაამთავრა თბილისის სახელმწიფო სამედიცინო ინსტიტუტი. 1950–1973 წლებში იყო აფხაზეთის ასსრ ჯანმრთელობის მინისტრი. 1973–1974 წლებში აფხაზეთის ჯანმრთელობის სამინისტროს უწყებებში სხვადასხვა თანამდებობებზე მუშაობდა და მეცნიერულ მოღვაწეობას ეწეოდა. ლოს-ანჟელესის (აშშ) უნივერსიტეტის საპატიო დოქტორი და ნატურალური მედიცინის საერთაშორისო ასოციაციის საპატიო წევრი. 2004 წლიდან აფხაზეთის ავტონომიური რესპუბლიკის მეცნიერებათა ეროვნული აკადემიის პრეზიდენტი (დევნილობაში). დაკრძალულია თბილისში, საბურთალოს საზოგადო მოღვაწეთა პანთეონში. როგორ ავიცდინოთ თავიდან ნაადრევი სიბერე, თბ., 2003; როგორია დღეგრძელთა ცხოვრების წესი, თბ., 2005; Курорты Абхазии, Сух., 1961; Здравоოхранение в Абхазии, Сух., 1966. ენციკლოპედია „საქართველო“, ტ. 2, თბ., 2012. — გვ. 71. შოთა გოგოხია — საქართველოს ბიოგრაფიული ლექსიკონი ↑ 89 წლის ასაკში აფხაზეთის მეცნიერებათა ეროვნული აკადემიის პრეზიდენტი შოთა გოგოხია გარდაიცვალა. GHN. 26 ოქტომბერი, 2009
ვაჩე (მრავალმნიშვნელოვანი)

საკუთარი სახელი ვაჩე შეიძლება აღნიშნავდეს ერთ-ერთ შემდეგ პიროვნებათაგანს: ვაჩე — ქართლის (იბერიის) მეფე ვაჩე (დაჩი) — კახეთის მთავარი (ქორეპისკოპოსი) ვაჩე კარიჭის ძე — ტაოელი აზნაური ვაჩე ძე გურგენ ბერისა — ხორნაბუჯის ერისთავი ვაჩე — ჯავახეთის ერისთავი
ლიტურგია

ლიტურგია (ბერძ. λειτουργία [leiturgia] — „საზოგადო სამსახური“, „საერთო საქმე“) — ქრისტიანული საეკლესიო მღვდელმსახურება (მართლმადიდებელ ეკლესიაში – წირვა (ჟამისწირვა), კათოლიკურში – მესა), რომლის დროსაც სრულდება 7 საიდუმლოდან ერთ-ერთი – ზიარება, ანუ ევქარისტია. ლიტურგია ტიპიკონითაა განსაზღვრული და, იშვიათი გამონაკლისის გარდა, ყოველ დილით აღესრულება. შედგება საკითხავებისა და საგალობლებისგან. მისი საყოველთაო წესები საბოლოოდ შემუშავდა IV საუკუნეში. გავრცელებული იყო ლიტურგიის წესების სხვადასხვა რედაქცია: მოციქულთა – იაკობის, მარკოზის, პეტრესი; ეკლესიის მამათა – ბასილი დიდის, იოანე ოქროპირის. დიდი მარხვის ოთხშაბათ და პარასკევ დღეებში სრულდება პირველშეწირული ძღვენის ლიტურგია. ლიტურგიის წესების სახელმძღვანელო წიგნს კონდაკი ან ჟამისწირვა ეწოდება. ლიტურგია სამი ნაწილისაგან შედგება: კვეთა (პროსკომიდია), კათაკმეველთა ლიტურგია და მართალთა ლიტურგია. X საუკუნის დასასრულამდე საქართველოში ხმარობდნენ იაკობის, პეტრეს, აგრეთვე ბასილი დიდისა და იოანე ოქროპირის ლიტურგიებს. ფართოდ გავრცელებული უკანასკნელი 2 რედაქცია XI საუკუნეში ბერძნულიდან ხელახლა თარგმნა გიორგი მთაწმიდელმა. ასევე იხმარებოდა იაკობის ავტორობით ცნობილი სპეციალური საღვდელმთავრო კონდაკი. ქართული ლიტურგიის წესებში ცვლილება შეიტანა კათოლიკოს-პატრიარქმა ანტონ I-მა, რომელმაც ქართული კონდაკი სლავურის მიხედვით შეასწორა. ცნობილია წმინდა იოანე ოქროპირის წირვის წესის ქართული საეკლესიო საგალობლები (ქართლ-კახური კილო), შედგენილი სხვადასხვა დროს ა. ბენაშვილის (1886), მ. იპოლიტოვ-ივანოვის (1884), ზ. ფალიაშვილის (1909), ნ. კლენოვსკის (1901) მიერ. IX საუკუნის ბოლოსა და XX საუკუნის დასაწყისში გამოიცა აგრეთვე ვ. კარბელაშვილის ქართლ-კახური საგალობლები – „ცისკარი“ და „მწუხრი“, ფ. ქორიძის და რ. ხუნდაძის იმერულ-გურული კილოს წირვა-ლოცვის დროს შესასრულებული საგალობლები. კეკელიძე კ., ქართული ლიტერატურის ისტორია, ტ. 1, თბ., 1960; Кекелидзе К., Литургические грузинские памятники в отечественных книгохранилищах и их научное значение, Тфл.,1908. „გზა ტაძრისაკენ“, ბათუმი, 2009 წ. „მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 184 ლიტურგია[მკვდარი ბმული]
ვაჩე (ქართლის მეფე)

ვაჩე — ლეონტი მროველის მიხედვით, ქართლის (იბერიის) მე-20 („მოქცევაჲ ქართლისაჲს“ მიხედვით – 22-ე) მეფე, რევის ძე, დაახლოებით III საუკუნის შუა ხანებში. ენციკლოპედია „საქართველო“, ტ. 3, თბ., 2014. — გვ. 204. ვაჩე (ქართლის მეფე) — საქართველოს ბიოგრაფიული ლექსიკონი ↑ ვახუშტი „საქართველოს ისტორია“, გამოცემა გ. დ. ქართველიშვილისა. განმარტებული და შევსებული ახლად შეძენილის არხეოლოგიურისა და ისტორიულის ცნობებით დ. ზ. ბაქრაძის მიერ. ტფილისი, 1885. გვ. გ. ↑ თეიმურაზ ბატონიშვილი „ისტორია დაწყებითგან ივერიისა, ესე იგი გიორგიისა, რომელ არს სრულიად საქართველოჲსა“ ქმნილი საქართველოს მეათცამეტის მეფის გიორგის ძის თეიმურაზისაგან სტამბასა შინა სამეცნიერო აკადემიისასა 1848 წელსა. გვ. 218, 219. ↑ სერგი გორგაძე „საქართველოს ისტორია“. მოკლე სისტემატიური კურსი მოზრდილთათვის. ქუთაისი, 1915 წ. გვ. 84. ↑ CYRIL TOUMANOFF: „Chronology of the Early Kings of Iberia“. The Arsacids: 18. Vach'e. p. 17.
ვაჩე (კახეთის მთავარი)

ვაჩე, დაჩი (დ. 839) — კახეთის მთავარი (ქორეპისკოპოსი) IX საუკუნის შუა ხანებში, ვახუშტის მიხედვით — 827—839 წლებში. ვახუშტი იცნობს „ვაჩე ქობულის ძის“ სახელით. „მატიანე ქართლისაჲში“ მოხსენიებულია, როგორც „დაჩი, ძე იოვანე ქუაბულის ძისა“. მისი გამთავრება უკავშირდება კახეთის მთავრის გრიგოლის გარდაცვალების შემდეგ გარდაბნელთა შეთქმულებას: „მას ჟამსა შეითქუნეს გარდაბანელნი და განაჩინეს ქორეპისკოპოსად დაჩი, ძე იოვანე ქუაბულის ძისა“. ვაჩეს (დაჩის) შემდეგ გარდაბნელებმა ქორეპისკოპოსად სამოელ დონაური დაადგინეს. ვაჩეს ქორეპისკოპოსობის პერიოდს ემთხვევა არაბი მწერლის ალ-იაკუბის მიერ მოთხრობილი ამბავი წანართა აჯანყების შესახებ, რომელიც ჩაუხშია არაბ სარდალ ხალიდ იბნ-იაზიდს. დაახლ. 829-830 წლებში ხალიდმა მოახერხა კახეთის დამორჩილება, აიღო ხარკი და უკან გაბრუნდა. აღსანიშნავია, რომ ხარკი 3 000 ფაშატისა და 20 000 ცხვრისაგან შედგებოდა. პაპუაშვილი თ., ენციკლოპედია „საქართველო“, ტ. 3, თბ., 2014. — გვ. 204. ლორთქიფანიძე მ., მეტრეველი რ., საქართველოს მეფეები, თბ., 2007.
ვახტანგ ბატონიშვილი

საკუთარი სახელი ვახტანგ ბატონიშვილი შეიძლება აღნიშნავდეს ერთ-ერთ შემდეგ პიროვნებათაგანს: ვახტანგ ბატონიშვილი — ალექსანდრე II-ის ძე ვახტანგ ბატონიშვილი — იმერეთის მეფის დავით გიორგის ძის შვილიშვილი ვახტანგ ბატონიშვილი — ერეკლე II-ისა და დარეჯან დედოფლის ძე
სინტაგმატიკა

სინტაგმატიკა — მოძღვრება მეტყველების ნაკადის სინტაგმებად (შესიტყვებებად) დაყოფის შესახებ. სინტაგმატიკა იკვლევს იმას, თუ ერთი ტიპის ენობრივ ერთეულთა შორის (მაგ., სიტყვათა, აგრეთვე ფონემათა, მორფემათა და სხვ. შორის) რომელი ერთეულების მეზობლობაა დასაშვები ამ თუ იმ ენაში და რომელი არა. სინტაგმა სინტაქტიკა სინტაქსი ქსე, ტომი 9, სამეურვეო-ტიხტიხი. თბილისი, მთავარი სარედაქციო კოლეგია. 1985, გვ. 374/2.
სემასიოლოგია

სემასიოლოგია (ბერძნულად sēmasia – მნიშვნელობა და ...ლოგია) — ლექსიკოლოგიის დარგი (განშტოება), რომელიც შეისწავლის სიტყვის მნიშვნელობას (საგნობრივ მიმართებას), მის აგებულებას და დროში ცვალებადობას. ზოგჯერ სემასიოლოგია უფრო ფართოდაც ესმით, როგორც სიტყვის შინაარსეული მხარის შემსწავლელი მეცნიერება. სემასიოლოგია ფართო გაგებით შეისწავლის გრძნობითს ელფერს, სტილისტურ ღირებულებას. სემასიოლოგია, როგორც ისტორიული ენათმეცნიერების დარგი, შეიქმნა XIX საუკუნის I ნახევარში, როდესაც კ. რაიზიგმა (K. C. Reisig) მოძღვრება სიტყვის მნიშვნელობის შესახებ მოათავსა გრამატიკულ დისციპლინათა შორის. კ. რაიზიგსავე ეკუთვნის სახელწოდებაც, რომელიც გავრცელდა გერმანულენოვან და რუსულ (მოგვიანებით საბჭოთა) სპეციალურ ლიტერატურაში (თანამედროვე ფრანგულ- და ინგლისურენოვან საენათმეცნიერო ლიტერატურაში გავრცელებულია ს ე მ ა ნ ტ ი კ ა). ამჟამად სემასიოლოგია შეისწავლის სიტყვის მნიშვნელობის ცვლას, მნიშვნელობათა კლასიფიკაციას, სიტყვის შინაარსობრივი მხარის აგებულებას, ენობრივი ნიშნის ბუნებას და მისი კვლევის მეთოდებს. თანამედროვე სემასიოლოგიური კვლევის უმთავრესი მიმართულებებია კომპონენტური ანალიზი (ლ. იელმსლევი (Hjelmslev)), დისტრიბუციული ანალიზი (ს. ზვიაგინცევი), სემანტიკური ველების თეორია (ტრირი, ვაისბერგერი, პორციგი), ლექსიკურ-სემანტიკური ვარიირება (ვ. ვინოგრადოვი) და სხვები. ლექსიკის სემასიოლოგიურ კვლევას უპირისპირდება ო ნ ო მ ა ს ი ო ლ ო გ ი ა, სიტყვის, როგორც სახელწოდების, კვლევა. ზოგჯერ სემასიოლოგია იხმარება ლექსიკოლოგიის ფარდად. ქსე, ტომი 9-ე, სემეურვეო-ტიხტიხი. თბილისი: მთავარი სამეცნიერო რედაქცია, 1985. გვერდი 280/2 ვიკისაწყობში არის გვერდი თემაზე: სემასიოლოგია semanticsarchive.net Teaching page for A-level semantics დაარქივებული 2009-08-30 საიტზე Wayback Machine. Chomsky, Noam; On Referring, Harvard University, 30 October 2007 (video) დაარქივებული 27 December 2007[Date mismatch] საიტზე Wayback Machine.Category:Webarchive-ის თარგის შეტყობინებები Jackendoff, Ray; Conceptual Semantics, Harvard University, 13 November 2007(video) დაარქივებული 28 September 2008[Date mismatch] საიტზე Wayback Machine.Category:Webarchive-ის თარგის შეტყობინებები